Ságvári DSE: évtizedes hagyományok
A szegedi Ságvári Endre gimnáziumban hatalmas múltja van a tollaslabdasportnak. A hagyományokat a mai napig õrzi a Ságvári DSE egyesülete, amelyben Tary Gábor edzõ csaknem negyven gyermekkel foglalkozik.
Bár a Ságvári Diáksport Egyesület csak 2000 óta foglalkozik a tollaslabdával, az egyesület nevét adó szegedi Ságvári Endre gimnáziumban évtizedes hagyományai vannak a sportágnak. A nyolcvanas évek elején kezdett mûködni a JATE SC, amelyben már akkor is sok ságváris tollaslabdázott. Késõbb az egyetemi klubból kiválni kényszerültek a fiatalok, akikkel – persze cserélõdõ kerettel – a mai napig létezik az egyesület.
– Elõbb sportkörként, késõbb sportegyesületként, jelenleg pedig diáksport-egyesületként mûködünk – mondta Tary Gábor edzõ, aki a kezdetektõl ott volt a ságváris tollaslabdázás mellett, és egyedül, igaz, a szülõk segítségével foglalkozik a versenyzõkkel.
– Sajnos nehéz a helyzetünk, hiszen öt éve már nem tudunk rendszeresen a Ságvári tornatermében edzeni, azóta több mint négyszeresére kellett emelnünk a tagdíjat. Emiatt már legalább huszonöten hagyták abba a versenyzést, de mivel semmilyen támogatást nem kapunk, nincs más lehetõségünk. Néha pályázati úton jutunk egy kis pénzhez, de az sem elég sok mindenre – mondta Tary Gábor, aki hetente háromszor tart edzést, kétszer a Fodor- szakközépiskola tornatermében, pénteken viszont még mindig a Ságváriban.
Pedig vannak ügyes gyermekek az egyesületnél, sok korosztályos bajnokot neveltek már, legutóbb az azóta már eligazoló Káity Sára és Boda Boglárka állhatott dobogóra a tavalyi diákolimpián, elõbbi harmadik, utóbbi elsõ lett. Jelenleg közel negyvenen játszanak a Ságvári DSE-ben, közülük a tavaly diákolimpiát nyerõ Kõmûves Csongor és Kajtár Panna a legtehetségesebb – mindketten 12 évesek.
– Szeretném, ha minél többen lennénk, hiszen egy nagyon szép és nem utolsósorban olimpiai sportág a tollaslabda. Nagy vágyam, hogy a szegedi egyesületek egyszer együttmûködjenek, egyfelé húzzák a sportág szekerét, ez közös érdekünk lenne – tette hozzá Tary Gábor.
tollaslabda